25. ΝΟΜΟΘΕΤ. ΔΙΑΤΑΓΜΑ υπ’ αριθ. 1339 της 2/5 Φεβρ. 1973 (ΦΕΚ Α΄ 31) Περί επεκτάσεως των διατάξεων του Ν.Δ. 1308/1972 και επί μη ομολογιακών δανείων εξωτερικού της Δ.Ε.Η. Άρθρ.1.-1.Αι διατάξεις του Ν.Δ. 1308/1972 «περί παροχής εγγυήσεως και αναλήψεως υποχρεώσεων υπό του Δημοσίου δι’ εξωτερικά ομολογιακά δάνεια της Δημοσίας Επιχειρήσεως Ηλεκτρισμού», εφαρμόζονται αναλόγως και επί παροχής της εγγυήσεως του Δημοσίου επί μη ομολογιακών δανείων Εξωτερικού της Δημοσίας Επιχειρήσεως Ηλεκτρισμού (ΔΕΗ), μέχρι του ποσού των 25.000.000 δολαρίων Η.Π.Α., εν όλω ή τμηματικώς. 2.Πάσης φύσεως ομόλογα εκδιδόμενα προς πραγμάτωσιν δανείων της Δ.Ε.Η. βάσει των διατάξεων του παρόντος, απαλλάσσονται των τελών και οιασδήποτε προσαυξήσεως, προβλεπομένων υπό των διατάξεων του άρθρ. 15α του Κώδικος περί τελών χαρτοσήμου. Άρθρ.2.-Αι διατάξεις του παρόντος έχουν εφαρμογήν και επί των υπό του Υπουργού των Οικονομικών από 1ης Ιαν. 1973 και εφεξής παρασχεθεισών εγγυήσεων του Δημοσίου δια δάνεια του άρθρ. 1 του παρόντος ως και επί των δια τα δάνεια ταύτα συμβάσεων, πράξεων και πληρωμών. Άρθρ.3.-Η ισχύς του παρόντος άρχεται από 1 Ιαν. 1973. 